Google Cardboard

Google Cardboard er en virtuell virkelighet/virtual reality(VR)-plattform utviklet av Google. Google Cardboard består av en pappbrille med linser og magneter som benytter stereoskopisk 3D. Ved å plassere telefonen i brillene og starte opp en kompatibel applikasjon vil brukeren kunne oppleve en virtuell virkelighet.

Google Cardboard, oppkalt etter materialet den hovedsakelig består av, er ment å være en billig inngang til VR for å oppmuntre interesse og utvikling i VR-applikasjoner. En kan enten kjøpe den ferdig produsert eller enkelt bygge sin egen fra rimelige komponenter ved hjelp av spesifikasjoner publisert av Google. For å kunne bruke Google Cardboard trenger du en mobiltelefon som kjører Googles operativsystem Android 4.2 eller nyere eller Apples operativsystem iOS.

Google Cardboard er i praksis en enkel oppskrift på hvordan man ved hjelp av papp et par magneter, litt borrelås og par linser kan skjære til og brette en 3D-brille der du bruker mobiltelefonen som skjerm. Google virtual reality kit kan benyttes med ulike smarttelefoner, blant annet Android og iPhone.

Cardboard fås kjøpt i mange versjoner under mange navn, enten ferdig bygget eller som byggesett som skal brettes sammen. Eller du kan laste ned arbeidstegninger fra Google og bygge selv.

Måten Google Cardboard og andre VR-enheter fungerer på, er ved å skape en tredimensjonal effekt gjennom å sende separate bilder til hvert øye. Den samme teknikken ble brukt i stereoskopene som viste frem tredimensjonale bilder på slutten av 1800-tallet. En av disse stereoskopene var View-Master. Muligheten for bevegelse og interaksjon er den store forskjellen på de gamle stereoskopene som View-Master og disse nye stereoskopene som Google Cardboard og Oculus Rift. Disse nye mulighetene gir brukeren en følelse av å «oppslukes» av bildeopplevelsen også kjent som «immersion».

Ved hjelp av appene i App Store for ios eller Play-butikk for android kan Google Cardboard skape eller vise bilder eller scener filmet med et 360-kamera eller 3D-modellerte bilder.

 Maskinvare 
Google Cardboard ble oppfunnet av David Coz og Damien Henry, to Google-ingeniører fra Google Cultural Institute i Paris. Den ble først introdusert på Google I/O 2014, hvor alle deltakerne ble gitt en. Google Cardboard består av et stykke papp i en presis form, en borrelås, 45mm store linser, en gummistrikk og en valgfri NFC tag.

Etter at produktet var designet av Google, ble listen over deler, monteringsanvisninger og skjemaer fritt tilgjengelig på deres hjemmeside. På den måten kunne folk sette sammen Google Cardboard fra lett tilgjengelige deler. Ferdig produserte Google Cardboard kun var tilgjengelig fra tredjepartsleverandører fram til februar 2016 da Google begynte å selge sine egne gjennom Google Store.

 Magnetknapp 
Med i Googles spesifikasjoner er også to magneter, som festes på hver sin side av pappen. En på utsiden som ligger i et spor, og når du drar den ned i sporet og slipper den, hopper den opp igjen.

Endringen av magnetfeltet fanges opp av telefonen, og derfor fungerer dette som en knapp du kan bruke i enkelte Cardboard-apper. Ikke alle mobiltelefoner lystrer denne kommandoen på grunn av sprikend plassering av den magnetiske sensoren i telefonen.

 Gyro sensor 
Der du på en tv ser på den samme flaten hele tiden, gjør gyro sensoren i telefonen at du kan vri på hodet i alle retninger slik at bildet oppdateres i henhold. Det gjør at du for eksempel kan kjøre berg-og-dal-bane og samtidig se opp, ned, til sidene, bak deg og til og med vri hodet på skakke.

 Bluetooth 
Med en del apper kan du bruke ulike typer Bluetooth (BT) fjernkontroller, tastatur eller en BT-mus. Det kommer an på hvilken app du bruker og hvilke funksjoner appen støtter opp, ned, høyre, venstre, venstreklikk, høyreklikk, skroll osv).

 Programvare 
For å utvikle Cardboard applikasjoner gir Google tre programvare utviklingssett. En av C# for spillmotoren Unity, en for iOS operativsystem og en for Android ved hjelp av Java. Først støttet Google bare Android, men i mai 2015 annonserte Google iOS-støtte for Unity plugin i I/O 2015 konferansen. I mars 2016 lanserte Google en utvidelse av Cardboard SDK, Google VR view. VR view tillater utviklere å legge inn 360-grader VR innhold i en mobil applikasjon, på en nettside, over PC, Android og iOS.

I februar 2015 lanserte LG Electronics Google Cardboard baserte briller for LG G3 kjent som VR for G3 ved hjelp av Google. VR for G3 ble distribuert som et gratis tilbehør med nye G3 modeller som ble solgt i enkelte land. Brillene ble oppfattet å være en konkurrent til Samsung Gir VR tilbehør, etter som de ble solgt på samme vis.

Google Cardboard ble en stor suksess og 27. januar 2016 kunngjorde Google at mer enn 5 millioner enheter hadde blitt solgt, mer enn 1 000 kompatible programmer var blitt publisert og mer enn 25 millioner Cardboard vennlige applikasjoner var blitt installert. Og alt dette bare gjennom plattformens første 19 måneder. I denne perioden hadde brukere av produktet sett mer enn 350 000 timer med YouTube-videoer i VR og 500 000 studenter hadde opplevd «Google Expeditions Pioneer Program». Google Expeditions bringer virtuell virkelighet(VR) og utvidet virkelighet(AR), beregnet for at studenter skal kunne oppleve historiske severdigheter og natur uten å forlate klasserommet.

Google Cardboards suksess overbeviste selskapet til å utvikle mer avanserte virtuell virkelighet maskinvarer. På Google I/O i 18. mai 2016 annonserte Google en ny og forbedret VR plattform kalt Daydream.

 Referanser 

 Eksterne lenker 
 Google Cardboard's offisielle nettside 

Kategori:Google-maskinvare